Gülşat Aygen

Gülşat Aygen, (b. 1960, Islahîye) ziwannas, nuştox û çarnayox a. Dewletê Yewbîyayeyî yê Amerika de beşê îngilizkî yê Unîversîteya Northern Illinois de mamosta ya û ziwannasîye ser o dersan dana.

 Cuya aye 
1960 de Islahîye de ameye dinya. 1996 de Fakulteya Edebîyat û Ziwananê Rojawanî yê Unîversîteya Bogazîçî ra mezun bîya, serra 1998 de eynî unîversîte de warê ziwannasîye de lîsansê berz temam kerdo. 2002 de Unîversîteya Harvardî de warê îlmê ziwanî yê teorîkî de doktoraya xo temam kerda. Unîversîteya Illinois û Unîversîteya Harvardî de dersa teorîyê îlmê ziwanî, muqayesekerdişê ziwanan û dersê ziwanî yê îngilizkî dayî. Warê îlmê ziwanî de bi seyan meqaleyê aye weşanîyayê. "Bi Îngilizkî Gramerê Kirmanckî", Newepel: rojnameyo kulturî yo 15 roje, hûmare: 36, Dîyarbekir, 01-15 Êlule 2012, r. 3 

Serra 2007 de derheqê kurmanckî de bi nameyê Kurmanjî Kurdish (Kurdîya Kurmancî) yew kitabê gramerî weşana. Gülşat Aygen, Kurmanjî Kurdish. Languages of the World/Materials 468, Lincom Europa: Munchen, 2007  Serra 2010 de zî kirmanckî (zazakî) ser o bi nameyê Zazaki/Kirmanckî Kurdish (Kurdkîya Zazakî/Kirmanckî) kitabêk amade kerd.Gülşat Aygen, Zazaki/Kirmanckî Kurdish, Lincom Europa, Munchen, 2010 Kitab bi kilmîye derheqê gramerê kirmanckî de yo, hîna zaf awanîya fonetîk, fonolojî, morfolojî û sentaksê kirmanckî ser o ameyo vindertene. Kitab çar qisman ra yeno pê. Qismê verênî de xususîyetê fonolojîkî, qismê diyin de xususîyetê morfolojîkî, qismê hîrêyin de sentaksê kirmanckî ser o ameyo vindertene. Qismê çarin de zî metnê nimûneyî estê.

 Kitabê aye 
 Finiteness, Case and Clausal Architecture, MIT Occasional Papers in Linguistics 23, 2004.
 Kurmanjî Kurdish, Languages of the World/Materials 468, Lincom Europa: Munchen, 2007.
 Zazaki/Kirmancki Kurdish, Languages of the World/Materials 479, Lincom Europa: Munchen, 2010.
 Light Verbs, Cambridge: Harvard Working Papers 9, 2004. (Claire Bowern û Conor Quinn reyde pîya). 

 Çimeyî 

 Gireyê teberî 
 http://www.gulsataygen.org/ 

Kategoriye:Meqaleyê ke be alfabeyê Bedirxanî nusîyayê
Kategoriye:Merdumê ke 1960 de biyê
Kategoriye:Zıwanşınasi